Malavi

Republika Malavi (engleski /məˈlɑːwi/; Chichewa [malaβi]) je zemlja bez izlaza na more u jugoistočnoj Africi, prije poznata kao Nyasaland. Graniči sa Zambijom na sjeverozapadu, Tanzanijom na sjeveroistoku, i Mozambikom na istoku, jugu, i zapadu. Država je odvojena od Tanzanije i Mozambika jezerom Malawi. Površina države je preko 118.000 km2, s pretpostavljenim brojem od preko 21.240.000 stanovnika. Glavni grad je Lilongwe, a najveći Blantyre. Ime Malawi dolazi od riječi Maravi, starog imena naroda Nyanja, koji naseljava to područje. Etimologija Naziv Malavi je nastao od imena nativnog naroda koji je naseljavao to područje. Od 1907. do 1964., za vrijeme kolonizacije, zemlja je bila poznata kao Nyasaland, naziv dobiven od jezera Nyasa (sada jezero Malawi), od svahilijske riječi "jezero". Historija Malavi je prvi put naseljen tokom 10. vijeka i ostao pod upravom starosjedilaca sve do 1891, kada su ga kolonizirali Britanci, koji su vladali zemljom sve do 1964. Nakon stjecanja nezavisnosti Malavi je postao jednostranačka država s predsjednikom Hastingsom Bandom, koji je ostao na toj poziciji sve do 1994, kad je zbačen s vlasti. Bingu Mutharika, izabran 2004, bio je predsjednik sve do svoje smrti 5. aprila 2012.. Vlada Malavi ima demokratsku, višepartijsku vladu. On ima i male vojne snage, mornaricu i jedinicu avijacije. Vanjska politika Malavija je prozapadna i uključuje dobre odnose s većinom zemalja i učešće u međunarodnim organizacijama. Političke podjele Malavi je podijeljen na 3 okruga s ukupno 24 oblasti. Geografija Glavni grad Malavija je Lilongwe. Zemlja graniči sa Zambijom, Tanzanijom i Mozambikom. Grb i zastava Grb Malavija bazira se na bivšem grbu Nyasalanda. Sastoji se od štita koji pridržavaju lav i leopard, a ispod kojeg se nalazi natpis "Unity and Freedom" (Jedinstvo i Sloboda). Privreda Malavi je jedna od najnerazvijenijh i najgušće naseljenih zemalja. Ekomomija se veliki dijelom zasniva na poljoprivredi, sa velikim udjelom ruralnog stanovništva. Vlada Malavija uveliko zavisi od strane pomoći u svrhu razvoja. Stanovništvo Oko 99% stanovnika Malavija pripada velikoj Bantoidnoj porodici naroda. Najbrojnije etničke skupine su Čičeva, Jao, Tumbuka i Maravi. Dvije trećine stanovnika su kršćani uglavnom katolici, anglikanci i protestanti, petina su muslimani suniti; ostatak prakticira animizam. Kultura Također pogledajte Commonwealth nacija Reference Vanjski linkovi Službeni sajt Vlade Malavija Malavi na CIA World Factbook Malavi na BBC News Malavi na "International Futures"